Koeficients labvēlīgas ietekmes izvērtēšanai darbībām, kas vērstas uz infrastruktūras objektiem (K)

Koeficients tiek aprēķināts tikai 2.veidlapā ietvertajām darbībām, galvenokārt ņemot vērā to, ka apmeklētāju radītā ietekme *Natura 2000* teritorijās parasti ir saistīta ar tādām negatīvām ietekmēm kā biotopu nobradāšana, traucējums jutīgām putnu sugām, piegružošana ar atkritumiem, eitrofikācija, īpaši aizsargājamo sugu iznīcināšana (nobradāšana, noraušana), ugunskuru kurināšana neatļautās vietās un mirušās koksnes izvākšana nesankcionētiem ugunskuriem, skrāpējumi atsegumos, sikspārņu traucēšana to ziemošanas vietās (alās), utt. Tomēr, pareizi organizējot apmeklētāju plūsmu, tai izveidojot nepieciešamo infrastruktūru, ir iespējams šīs negatīvās ietekmes mazināt, vienlaikus ieinteresējot un informējot par dabas vērtībām.

Pret nobradāšanu dažādi biotopi ir atšķirīgi jutīgi, bet vislielākā nobradāšanas ietekme jūtama dažādos piekrastes biotopos un biotopos, kas saistīti ar dažādām reljefa formām, piem., gravu un nogāžu meži, atsegumi, alas, stāvkrasti. Nobradāšana negatīvi ietekmē arī purvu un mežu biotopus, slapjus zālājus reljefa pazeminājumos un palienēs, avotus un avoksnājus. Savukārt putni ir tie, kas galvenokārt cieš no nepareizi organizētas apmeklētāju plūsmas, jo var tikt traucēti ligzdošanas laikā, sevišķi jutīgi ir plēsējputni un vistveidīgo kārtas putni. Tualešu trūkums veicina biotopu eitrofikāciju un burtiskā nozīmē piemēslo apkārtni intensīvi apmeklētās vietās.

**Koeficients labvēlīgas ietekmes izvērtēšanai attiecībā uz infrastruktūras objektiem vērsto pasākumu ietekmēto teritoriju katram projektam tiek noteikts, bāzes koeficientam “1” pieskaitot attiecīgu punktu skaitu zemāk minēto kritēriju izpildes gadījumā. Veidlapā Nr. 3 tiek atzīmēts, kurš no kritērijiem izpildās, pamatojot to.** Ja kritērijs izpildās daļēji vai nav attiecināms uz projekta aktivitātēm, punktu skaits par to netiek piešķirts.

**Koeficients labvēlīgas ietekmes izvērtēšanai K = 1 + xx[[1]](#footnote-1)**

**Maksimāli iespējamais koeficients = 3,7**

Veidlapa Nr.3

**Koeficients labvēlīgās ietekmes izvērtēšanai (K) = 1 + xx** *(kopējais aprēķinātais punktu skaits no Veidlapas Nr. 3)*

|  |  |  |  |  |  |
| --- | --- | --- | --- | --- | --- |
| **Nr.p.k.** | **Kritērijs** | **Punktu skaits, kas**  **piešķirams, ja kritērijs izpildās** | **Projekta pieteicēja novērtētais**  **punktu skaits** | **Pamatojums kritērija izpildei īss apraksts, kā projektā plānotās aktivitātes atbilst tam, lai**  **piešķirtu punktu par to, ka izpildās konkrētais kritērijs)** | **Dabas aizsardzības pārvaldes vērtējums (aili aizpilda DAP) – ja kritērija**  **vērtējums atšķiras no projekta pieteicēja vērtējuma, sniegts īss**  **pamatojums** |
| 1. | No jauna veidojamā infrastruktūra tiek veidota dabas aizsardzības plānā noteiktā apjomā un lokācijā, izpildot attiecīgajā plānā noteikto šīs  infrastruktūras izveides mērķi. | 0,1 |  |  |  |
| 2. | Tiek atjaunota/uzlabota esošā nolietotā infrastruktūra, uzlabojot apmeklētāju drošību un/vai piekļūstamību, infrastruktūras funkcionalitāti. | 0,3 |  |  |  |
| 3. | Infrastruktūras objekti tiek pielāgoti izmantošanai dažādām sabiedrības  grupām atkarībā no attiecīgā objekta tehniskajām iespējām un lokācijas. | 0,3 |  |  |  |
| 4. | Stāvlaukumi tiek plānoti ārpus īpaši aizsargājamu biotopu aizņemtām platībām. | 0,1 |  |  |  |
| 5. | Stāvlaukumi tiek plānoti blakus *Natura 2000*. | 0,1 |  |  |  |
| 6. | Materiāli, ko plāno izmantot būvniecībā, ir videi draudzīgi un ilglaicīgi, kā arī tie nerada ķīmiska piesārņojuma draudus apkārtējā vidē, izpildot  horizontālā principa “klimatdrošināšanas” nosacījumus. | 0,2 |  |  |  |
| 7. | Darbībās ar infrastruktūru ir ietverti “zaļās”/ “zilās” infrastruktūras elementi | 0,2 |  |  |  |
| 8. | Ar papildus jaunas infrastruktūras izveidi netiek veicināts papildus apmeklētāju pieplūdums tiem ĪADT tūrisma un rekreācijas objektiem, par kuriem dabas  aizsardzības plānos norādīts, ka apmeklētāju slodze ir pārāk augsta un  samazināma. | 0,2 |  |  |  |
| 9. | Plānotās infrastruktūras objekti ietver vides izglītības, informēšanas, plūsmu organizēšanas komponenti (piem., informācijas stendi, norāžu zīmes, vides objekti, un, kur nepieciešams, arī ar ĪADT robežzīmes u.c., atbilstoši plānā  paredzētajam). | 0,3 |  |  |  |

|  |  |  |  |  |  |
| --- | --- | --- | --- | --- | --- |
| **Nr.p.k.** | **Kritērijs** | **Punktu skaits, kas**  **piešķirams, ja kritērijs izpildās** | **Projekta pieteicēja novērtētais**  **punktu skaits** | **Pamatojums kritērija izpildei īss apraksts, kā projektā plānotās aktivitātes atbilst tam, lai**  **piešķirtu punktu par to, ka izpildās konkrētais kritērijs)** | **Dabas aizsardzības pārvaldes vērtējums (aili aizpilda DAP) – ja kritērija**  **vērtējums atšķiras no projekta pieteicēja vērtējuma, sniegts īss**  **pamatojums** |
| 10. | Ja izveidojamā/atjaunojamā/ demontējamā infrastruktūra ir vērsta uz apmeklētāju organizēšanu īpaši jutīgās ekosistēmās (piemēram, pārmitrās vietās - purvi, avoksnāji, vigas, starpkāpu ieplakas utml. vai erozijai īpaši  pakļautās ekosistēmās – kāpas, nogāzes, gravas, atsegumi, alas utml.). | 0,3 |  |  |  |
| 11. | Ja plānots demontēt nolietojušos/ bīstamu/ nevēlamu veco infrastruktūru (bez  atjaunošanas). | 0,1 |  |  |  |
| 12. | Antropogēno slodzi mazinošā infrastruktūra tiek plānota kompleksi ar biotopu/ sugu dzīvotņu/ ekosistēmu atjaunošanas pasākumiem attiecīgā projekta ietvaros. | 0,4 |  |  |  |
| 13. | Projekta pieteicēja projekta pieteikumā paredzētās aktivitātes tiek īstenotas teritorijā, kur pēdējo 5 (piecu) gadu laikā īstenotas dabas aizsardzības plānā paredzētas aktivitātes vai zināms, ka apstiprināti projekti par citu dabas  aizsardzības plānā paredzēto pasākumu ieviešanu, kas saistīti ar apmeklētāju infrastruktūras pilnveidi un biotopu/ sugu dzīvotņu/ ekosistēmu atjaunošanas  pasākumiem. | 0,1 |  |  |  |
|  | **Kopējais aprēķinātais punktu skaits** | **2,7** |  |  |  |

1. punktu summa par 1 - 13 kritēriju izpildi Veidlapā nr. 3 [↑](#footnote-ref-1)